“Food Chain” mense – hier "blok" ek!
“Food Chain” mense
Ek besit ‘n personeelagentskap vir ongeletterde en semi-geletterde mense. MAW vir mense heelonder aan die food chain.
Werkgewers het kontrakte deur my met hul werkers, my kontrakte is baie duidelik wat diensbeëindiging betref, ‘n kalendermaand, menende van die 1ste dag van ‘n maand tot die laaste, en glad nie oor Desembers nie.
Wie wil sonder werk sit oor ‘n Desember met geen hoop vir die nuwe jaar nie? Wel volgens menigte van “ons”, die mense aan die onderkant van die food chain!! Waarom omgee? Hulle is mos maar met min tevrede en dit lyk dan ook asof hulle op lug alleen kan lewe.
So baie werkgewers gee kennis in November net om weer in Januarie mense te vervang sodat hulle R10-00 oor Desember in hul gulsige bestaan kan terugdruk en sodan ook verlofuitbetalings kan vermy. As jy klaarblyklik onderaan die food chain is, is jy ook nie geregtig op ‘n betaalde breek nie.
Dit is vir my ‘n bitter pil om te sluk, mense se gulsigheid as dit by hulself kom. Ek persoonlik haat hierdie tyd van die jaar en ek word gesien as een van “die rykes” in ons land.
Ek haat dit oor al die ekstra finansieële verpligtinge wat op my rus in hierdie vlg 2 maande, ek haat die feit dat elke winkel jingle bells in my keelgat afdruk en als met tinsel en twak behang word, ek haat dit omdat ek weet die mense aan die onderkant van die food chain moet ook hierin vaskyk, ek haat dit omdat die waarheid rondom Kersfees ge-sugarcoat word in ‘n wereld vol materialisme dit terwyl die armstes van die armes daarin moet vaskyk. Jesus beelde oral, net om mense te maak koop, sies vir ons, want dit is mos KRISMIS.
Dank mense af gedurende November sodat jy R10-00 ekstra in jou beursie vir me, myself, I and my little brats kan hê. Die ergste is dat sommige brats se geskenk vir KRISMIS meer is as van hierdie werkers van my se salaris, en dit word gekoop sonder enige wenkbrou wat lig en dit is glad nie so duur nie, dit terwyl iemand met daai geld ‘n hele familie oor die feestydperk sou kon onderhou – maar nee, sy/hy is replaceable in die nuwe jaar want, beggars can’t be choosers.
My hart gaan uit na diegene wat die silly season betree sonder hoop, omdat diegene met geld nie omgegee het om die kleingeld vir ‘n wyle te staak nie. Ons het ‘n hele generasie sonder gewete, dit is maklik om ‘n ander se nood mis te kyk – ons weet nie eens dat daai persoon se R4000-00 pm ‘n verskil maak aan ‘n hele gesin se gemoed in die nuwe jr, maar jy wil spaar? Of jy wil nie uitstel gee deur ‘n 2de kans nie want beggars can’t be choosers. En as jy onderaan die food chain is, is jy ongelukkig ook maklik vervangbaar, ongeag in watter maand van die jaar ons is.
Al wat ek myself elke nou en dan aan moet herinner is dat GOD SLAAP NIE, en HY is baie duidelik as HY sê, “as jy dit aan een van die geringstes gedoen het, het jy dit ook aan my gedoen”.
Mense lees dit net eenkant toe, as jy een van die armstes gehelp het, het jy MY ook gehelp, die munt het twee kante, DIE, AAN MY GEDOEN, beteken as jy die boemelaar gisteraand ‘n bord kos gegee het, het jy dit ook vir my gedoen MAAR…. JA MAAR, dit beteken ook as jy gisteraand die boemelaar geskop het, het jy ook “DIE MY” geskop. Mense sien hulself net in die 1ste gedeelte en kyk weg as dit by die anderkant kom. AS JY IEMAND SONDER HOOP DIE NUWE JR INSTUUR MOET JY WEET JY HET DIT BESLIS OOK AAN “DIE HOM“ GEDOEN… Geseënde Kersfees en ‘n voorspoedige nuwejr word jou toegewens….
EK HAAT RERIG DIE SILLY SEASON.
7 thoughts on ““Food Chain” mense”
November 7, 2016 at 9:15 vm
Dit laat mens dink.
November 7, 2016 at 9:23 vm
Elanè, jy praat hier regtig oor ñ onderwerp wat ons mensdom kies om te vermy. Diegene aan die onderkant van die “food chiain”. Ek lees wat jy sê en ‘hoor’ jou verergdheid. En verstaan. Jy is reg, en veral omdat jy direk met hierdie mense saamwerk, kan jy nie net jou rug op die situasie keer nie. So dis goed dat jy hierdie post geplaas het, en ek vir een sal seker maak dat ek my kant bring en nie iemand se hoop vir die nuwe jaar steel nie.
November 7, 2016 at 12:46 nm
As jy nie omgee nie, gaan ek jou hier antwoord oor my eie blog. My meisiekinders breek op die oomblik my hart in stukke. Ek is so ontsettend hartseer en moedeloos, maar kan niks doen nie. Hulle is groot, getroud, met hul eie families. Maar genade, Elanè, hierdie bly ñ magtelose seer as jou kinders met mekaar probleme ondervind.
November 7, 2016 at 12:57 nm
Ek dink nie kinders besef hoe belangrik dit vir ouers is dat hulle behoorlik met mekaar oor die weg kom nie. Jaloesie vererger dit soveel meer – my ma is oorlede dit terwyl my oudste broer omtrent vir 2 jr voor haar dood nie met ons wou praat nie – tot vandag weet ek nogsteeds nie waarom nie, want hy praat nogsteeds nie ‘n woord nie. Dit is vir my op die beste van tye erg hartseer as ek dink my ma is so weg en haar wens was altyd dat ons mekaar se rue sal beskerm. Al wat ek kan dink dat dit is oor jaloesie en iets wat hy glad nie hoef te wees nie, want hyself is uiters suksesvol in alle fasette van sy lewe.
Maar ja, my beskeie mening is dat kinders hê nie vir die “faint at heart” is nie
November 7, 2016 at 1:07 nm
Dankie vir jou oor.
November 9, 2016 at 12:52 nm
Ai ja. Ek sal nooit HR werk kan doen. Mens wonder altyd of jou toekoms secure is. Die mense wat tydelik is frustreer my net partykeer raak hulle picky en om te gaan bedel is n beter opsie. As ek niks gehad het so ek regtig enige werk gevat het…eks so dankbaar dat ek bevoorreg is om nie deel van daardie klas te wees…ek wens net ek kan eendag in n posisie wees om daardie mense te help.
Maart 27, 2017 at 11:33 vm